****

**STUDIEORDNING**

**Diplomuddannelse i**

**Formidling af kunst og kultur**

**for børn og unge**

1. **januar 2017**

Indhold

[1 Indledning 2](#_Toc469650273)

[2 Uddannelsens formål 2](#_Toc469650274)

[3 Uddannelsens varighed 3](#_Toc469650275)

[4 Uddannelsens titel 3](#_Toc469650276)

[5 Adgangskrav 3](#_Toc469650277)

[6 Uddannelsens struktur 4](#_Toc469650278)

[7 Afgangsprojekt 5](#_Toc469650279)

[8 Uddannelsens pædagogiske tilrettelæggelse 6](#_Toc469650280)

[9 Prøver og bedømmelse 6](#_Toc469650281)

[10 Merit 7](#_Toc469650282)

[11 Censorkorps 7](#_Toc469650283)

[12 Studievejledning 7](#_Toc469650284)

[13 Klager og dispensation 7](#_Toc469650285)

[14 Overgangsordninger 7](#_Toc469650286)

[15 Retsgrundlag 8](#_Toc469650287)

[16 Obligatoriske moduler (Ob) 9](#_Toc469650288)

[16.1 Modul Ob1: Børn og unges kultur 9](#_Toc469650289)

[16.2 Modul Ob 2: Formidling af kunst og kultur 10](#_Toc469650290)

[16.3 Modul Ob 3: Undersøgelse af formidlingspraksis 11](#_Toc469650291)

[17 Fælles valgfrie moduler (Vf) 12](#_Toc469650292)

[17.1 Skabende processer med børn og unge 12](#_Toc469650293)

[17.2 Dialogbaseret formidling af kunst og kultur 13](#_Toc469650294)

[18 Uddannelsesretninger og retningsspecifikke moduler (Rs) 14](#_Toc469650295)

[18.1 Arkitektur og designprocesser 14](#_Toc469650296)

[18.1.1 Arkitektur og design med børn og unge 15](#_Toc469650297)

[18.1.2 Digitale arkitektur- og designprocesser med børn og unge 15](#_Toc469650298)

[18.2 Film og medieproduktion 16](#_Toc469650299)

[18.2.1 Brugerdreven filmproduktion 17](#_Toc469650300)

[18.2.2 Animation 17](#_Toc469650301)

[18.3 Iscenesættelse og performative processer 18](#_Toc469650302)

[18.3.1 Iscenesættelse og performative processer 19](#_Toc469650303)

[18.3.2 Digital komposition 19](#_Toc469650304)

[19 Bilag 1: Prøveallonge for diplomuddannelserne på det pædagogiske område 20](#_Toc469650305)

# Indledning

Diplomuddannelsen i Formidling af kunst og kultur for børn og unge er en erhvervsrettet videregående uddannelse udbudt efter lov om erhvervsrettet grunduddannelse og videregående uddannelse (videreuddannelsessystemet) for voksne (VfV-loven) og efter bestemmelserne om tilrettelæggelse af deltidsuddannelser i lov om åben uddannelse.

Uddannelsen er omfattet af reglerne i ministeriets bekendtgørelse om diplomuddannelser nr. 1008 af 29/06/2016 og prøver i erhvervsrettede videregående uddannelser nr. 1500 af 02/12/2016.

Uddannelsen hører under fagområdet for det pædagogiske fagområde i Bekendtgørelse om diplomuddannelser.

Studieordningen er udarbejdet i fællesskab af de institutioner, som er godkendt af uddannelsesministeriet til udbud af denne uddannelse. Studieordningen finder anvendelse for alle godkendte udbud af uddannelsen, og ændringer i studieordningen kan kun foretages i et samarbejde mellem de udbydende institutioner.

Det faglige fællesudvalg for diplomuddannelser på det pædagogiske område forestår på vegne af udbyderne tilretninger i studieordningen.

Følgende uddannelsesinstitutioner er ved denne studieordnings ikrafttræden godkendt til udbud af Diplomuddannelsen i Formidling af kunst og kultur for børn og unge:

* University College Sjælland
* University College Syd
* VIA University College

Ved udarbejdelse af den fælles studieordning og væsentlige ændringer heraf tager det faglige fællesudvalg kontakt til aftagerne og øvrige interessenter samt indhenter en udtalelse fra censorformandskabet, jf. eksamensbekendtgørelsen.

Studieordningen og væsentlige ændringer heraf træder i kraft ved et studieårs begyndelse og skal indeholde de fornødne overgangsordninger. Studieordningen har virkning fra 01.01.2017

# Uddannelsens formål

Formålet med diplomuddannelsen i Formidling af kunst og kultur for børn og unge er at give den studerende kompetence til formidling og udvikling af kunst og kultur til børn og unge.

Formålet ligger inden for fagområdets formål, som er fastsat i Bekendtgørelse om diplomuddannelser.

**Mål for læringsudbytte**

Den studerende skal opnå personlige og faglige kompetencer i arbejdet med formidling af kunst og kultur for børn og unge. Dette opnås ved, at den studerende får viden, færdigheder og kompetencer om formidling af kunst og kultur for børn og unge gennem indsigt i teorier og praksiserfaringer udviklet i et tværfagligt og udviklingsorienteret miljø.

|  |  |
| --- | --- |
| **Kompetencemål**  Det er målet, at den uddannede   * kan påtage sig ansvaret for udvikling af kunst- og kulturformidling for børn og unge på et teoretisk og praktisk afprøvet grundlag. * kan håndtere planlægning, design og udvikling af kunst- og kulturformidlingsprojekter for børn og unge | |
| **For at opnå disse kompetencer skal den studerende have viden og færdigheder** | |
| **Viden**  Det er målet, at den uddannede   * har viden om kunst og kultur samt børns og unges kultur i et historisk perspektiv * har kendskab til kunstneriske og videnskabelige metoder og teorier om formidling af kunst og kultur for børn og unge * har indsigt i nye medier og deres anvendelse i formidling af kunst og kultur for børn og unge | **Færdigheder**  Det er målet, at den uddannede   * mestrer at tilrettelægge, evaluere og udvikle kunst- og kulturformidlingsforløb for børn og unge * kan iværksætte kunstneriske processer i forbindelse med formidlingspraksis * kan reflektere over forholdet mellem en formidlingspraksis og teori om formidling * kan anvende og vurdere udviklings- og forskningsbaseret viden om kunst- og kulturformidling for børn og unge |

# Uddannelsens varighed

Uddannelsen er normeret til et studenterårsværk. Et studenterårsværk er en heltidsstuderendes arbejde i et år og svarer til 60 ECTS-point (European Credit Transfer System).

ECTS-point er en talmæssig angivelse for den totale arbejdsbelastning, som gennemførelsen af uddannelsen eller et modul er normeret til. I studenterårsværket er indregnet arbejdsbelastningen ved alle former for uddannelsesaktiviteter, der knytter sig til uddannelsen eller modulet, herunder skemalagt undervisning, selvstudium, projektarbejde, udarbejdelse af skriftlige opgaver, øvelser og cases, samt eksaminer og andre bedømmelser. Den studerende skal afslutte afgangsprojektet senest 6 år efter uddannelsens begyndelse.

# Uddannelsens titel

Bestået uddannelse giver ret til at anvende titlen Diplom i Formidling af kunst og kultur til børn og unge.

Den engelske titel er Diploma in Mediation of Arts and Culture for Children and Young People.

# Adgangskrav

Adgang til uddannelsen og dens enkelte moduler er betinget af, at ansøgeren har gennemført en relevant uddannelse, mindst på niveau med en erhvervsakademiuddannelse eller en videregående voksenuddannelse (VVU) gennemført som et reguleret forløb.

Ansøgeren skal desuden have mindst 2 års relevant erhvervserfaring efter gennemført adgangsgivende uddannelse.   
Institutionen kan optage ansøgere, der ikke opfylder betingelserne om relevant uddannelse, men som ud fra en konkret vurdering skønnes at have uddannelsesmæssige forudsætninger, der kan sidestilles hermed, herunder ansøgere, der har gennemført en relevant videregående voksenuddannelse som fleksibelt forløb.   
Institutionen optager endvidere ansøgere, der efter individuel kompetencevurdering i henhold til § 15 a i Lov om erhvervsrettet grunduddannelse og videregående uddannelse (videreuddannelsessystemet) for voksne har realkompetencer, der anerkendes som svarende til adgangsbetingelserne.

# Uddannelsens struktur

Diplomuddannelse i formidling af kunst og kultur for børn og unge indeholder tre uddannelsesretninger inden for kunstformidling. Den består af tre obligatoriske moduler, to fælles valgfrie moduler, seks retningsspecifikke moduler samt et afgangsprojekt, der afslutter uddannelsen.

**Obligatoriske moduler**

Obligatorisk modul: Børn og unges kultur

10 ECTS

Obligatorisk modul: Formidling af kunst og kultur

10 ECTS

Obligatorisk modul: Undersøgelse af formidlingspraksis

5 ECTS

**Fælles valgfrie moduler**

Fælles valgfrit modul: Skabende processer med børn og unge

10 ECTS

Fælles valgfrit modul: Dialogbaseret formidling af kunst og kultur

10 ECTS

**Retningsspecifikke moduler**

***Performative processer***

***Film- og***

***Medieproduktion***

***Arkitektur og***

***designprocesser***

Iscenesættelse og performative processer

10 ECTS

Brugerdreven filmproduktion

10 ECTS

Arkitektur og design med børn og unge

10 ECTS

Digitale designprocesser med børn og unge

10 ECTS

Digital komposition

10 ECTS

Animation

10 ECTS

**Diplom afgangsprojekt**

Obligatorisk Afgangsprojekt

15 ECTS

***Obligatoriske moduler***

Uddannelsens obligatoriske moduler, der er fælles for alle studerende, omfatter 25 ECTS-point.

Læringsmål, indhold og omfang af de obligatoriske moduler: Der henvises til punkt 16.

***Fælles valgfrie moduler***

Uddannelsen omfatter fælles valgfrie moduler, som kan anvendes på tværs af de tre retninger.

Læringsmål, indhold og omfang af de fælles valgfrie moduler: Der henvises til punkt 17.

***Retningsspecifikke moduler***

Uddannelsen omfatter retningsspecifikke moduler, der for den enkelte studerende skal udgøre i alt 20 ECTS-points. Læringsmål, indhold og omfang af de retningsspecifikke moduler: Der henvises til Punkt 18.

Den studerende kan vælge moduler uden for uddannelsens faglige område, dog højst 15 ECTS points. Institutionen vejleder om valg af moduler uden for uddannelsens faglige område.

***Afgangsprojekt***

Afgangsprojektet, som afslutter uddannelsen, har et omfang på 15 ECTS-points.

Afgangsprojektet skal dokumentere, at uddannelsens mål for læringsudbytte er opnået.

Afgangsprojektets emne skal ligge inden for uddannelsens faglige område og formuleres af den studerende i tilknytning til de obligatoriske moduler og retningsspecifikke moduler, som den studerende har gennemført.

Institutionen skal godkende emnet for afgangsprojektet. Forudsætningen for at afslutte afgangsprojektet er, at de andre moduler i uddannelsen er bestået.

# Afgangsprojekt

15 ECTS – Ekstern prøve

**Læringsmål for afgangsprojektet**

**Formål**

Afgangsprojektet afslutter diplomuddannelsen i formidling af kunst og kulturformidling for børn og unge. Modulet skal give den studerende mulighed for at anvende de kompetencer, der er opnået gennem uddannelsesforløbet, i en sammenhængende præstation, der dokumenterer at uddannelsens mål for læringsudbytte er opnået.

**Mål for læringsudbytte**

|  |  |
| --- | --- |
| **Kompetencemål**  Det er målet, at den uddannede   * Kan påtage sig ansvaret for udvikling af kunst- og kulturformidling for børn og unge på et teoretisk og praktisk afprøvet grundlag. * Kan håndtere planlægning, design og udvikling af formidlingsprojekter for børn og unge | |
| **For at opnå disse kompetencer skal den studerende have viden og færdigheder** | |
| **Viden**   * Viden om kunst og kultur samt børns og unges kultur i et historisk perspektiv * Kendskab til kunstneriske og videnskabelige metoder og teorier om formidling af kunst og kultur til børn og unge * Indsigt i nye medier og deres anvendelse i formidlingen af kunst og kultur for børn og unge | **Færdigheder**   * Kan tilrettelægge, evaluere og udvikle formidlingsforløb for målgruppen * Kan iværksætte kunstneriske processer i forbindelse med formidlingspraksis * Kan reflektere over forholdet mellem en formidlingspraksis og teori om formidling * Kan anvende og vurdere udviklings- og forskningsbaseret viden om kunst- og kulturformidling for børn og unge |

Bedømmelsen af afgangsprojektet er individuel og sker på baggrund af en skriftlig opgave, som gøres til genstand for en mundtlig ekstern prøve. Udarbejdes den skriftlige opgave i en gruppe, skal hver enkelt deltagers bidrag kunne identificeres. Se nærmere om krav til afgangsprojektets skriftlige opgave og mundtlige prøve i prøveallongen sidst i studieordningen, bilag 1.

**Udarbejdelse af afgangsprojekt**

Afgangsprojektet er den studerendes afsluttende projekt, hvor den studerende med udgangspunkt i det godkendte emne skal dokumentere læringsudbyttet for uddannelsen ved en afsluttende prøve.

Afgangsprojektet kan tage udgangspunkt i egen praksis, egne undersøgelser, analyser af relevante forskningsresultater og formidling af egne fagligt begrundede opfattelser med henblik på at udvikle praksis og et eget realiseret formidlingsprojekt. Afgangsprojektet rummer på denne måde en syntese af praksisviden og viden fra anvendt forskning og udviklingsarbejde.

# Uddannelsens pædagogiske tilrettelæggelse

**Undervisnings- og arbejdsformer**

Uddannelsen tager udgangspunkt i viden fra anvendt forskning, udvikling og kunstnerisk arbejde samt fra den studerendes egen viden og egne praksiserfaringer. Undervisningen tilrettelægges, så det sker i et samspil mellem teoriinddragelse og praksisbearbejdning, hvor den studerende gives mulighed for at udvikle sin praksisviden i relation til viden fra anvendt forskning og kunstnerisk arbejde.

Studiet, undervisningen, vejledningen og praksiserfaringerne støtter samlet uddannelsens formål. Det kommer til udtryk i forskellige undervisnings- og arbejdsformer, som inddrager den studerende i de kunstnerisk skabende processer gennem for eksempel: Selvstændige studieaktiviteter, kunstnerisk virksomhed, projektarbejde, case arbejde, øvelse, observation og undersøgelse samt relevant faglitteratur. Vejledning gives både individuelt og til grupper.

Undervisnings- og arbejdsformerne er praksisnære, idet de inddrager den studerendes erhvervserfaring og kompetencer. Der arbejdes med fleksible læringsformer, herunder relevante virtuelle arbejdsformer. Undervisnings- og arbejdsformerne afspejles i prøver og bedømmelse.

**Evaluering**

Der gennemføres evalueringer på alle diplommoduler med henblik på at indhente respons om de studerendes oplevelse og udbytte af modulet. Den indhentede respons anvendes til efterfølgende refleksion og til fremtidig planlægning af moduler og uddannelsen som helhed.

En gang årligt mødes de udbydende professionshøjskoler for at evaluere og justere uddannelsen.

# Prøver og bedømmelse

Hvert modul afsluttes med en prøve med individuel bedømmelse efter 7-trins-skalaen.

***Regelgrundlaget***

Regelgrundlaget for prøver og bedømmelse ved den pædagogiske diplomuddannelsen er:

Bekendtgørelse nr. 1008 af 29.06.2016 om Diplomuddannelser

Bekendtgørelse nr. 1500 af 02.12.2016 om prøver og eksamen i erhvervsrettede uddannelser.

Bekendtgørelse nr. 114 af 03.02.2015 om karakterskala og anden bedømmelse.

***Ekstern eller intern prøve***

De obligatoriske moduler, de fælles valgfrie moduler og de retningsspecifikke moduler afsluttes med ekstern eller intern prøve.

Afgangsprojektet afsluttes med en mundtlig, ekstern prøve på grundlag af en skriftlig opgave.  Den skriftlige opgave på max. 25 sider kan udarbejdes individuelt eller i gruppe på 2 eller 3 deltagere. Bedømmelse sker på grundlag af en samlet vurdering af den skriftlige opgave og den mundtlige præstation.

De udbydende institutioner fastsætter i fællesskab en prøveallonge med beskrivelse af de enkelte prøveformer, deres omfang og tilrettelæggelse, som den enkelte udbyderinstitution skal lægge til grund for sit eksamensreglement. Prøveformer til de enkelte moduler vælges lokalt ud fra den fælles prøveallonge, som er et tillæg til denne studieordning; se punkt 19: Bilag 1

***Eksamensbeviser***

Institutionen udsteder et modulbevis til den studerende for hvert bestået modul. Den institution, hvor den studerende indstiller sig til afgangsprojektet, udsteder samlet uddannelsesbevis for gennemført uddannelse.

# Merit

Der kan søges om merit på grundlag af gennemførte uddannelseselementer fra en dansk eller udenlandsk videregående uddannelse. Uddannelsesinstitutionen træffer afgørelse om merit ud fra en konkret vurdering.

Ved en positiv meritafgørelse overføres uddannelseselementer fra en anden videregående uddannelse til uddannelseselementer (moduler) på diplomuddannelsen. Normalt gives ikke merit for mindre dele end et modul.

Afgørelsen træffes efter forvaltningslovens Kap. 6 og 7 på baggrund af et administrativt skøn/faglig vurdering, hvor der skal gives en begrundelse, herunder hovedhensyn som er lagt til grund for afgørelsen samt en klagevejledning.

# Censorkorps

Diplomuddannelsen i Formidling af kunst og Kultur for Børn og Unge benytter det af Uddannelsesministeriet godkendte censorkorps for det pædagogiske område for diplomuddannelser.

# Studievejledning

De studerende orienteres om undervisningen, undervisningsformer, eksamensvejledning og eksamen. Der henvises til institutionens studievejledning/studiebeskrivelse.

# Klager og dispensation

Institutionen kan, når det er begrundet i usædvanlige forhold, dispensere fra de regler i denne studieordning,

der alene er fastsat af de udbydende institutioner.

Vedrørende klage henvises til diplomuddannelsernes prøveallonge, studieordningens punkt 19.

# Overgangsordninger

Institutionerne er forpligtede til at sikre, at de studerende kan færdiggøre deres uddannelse. Studerende, der har gennemført et eller flere moduler efter reglerne i en tidligere studieordning for uddannelsen, kan afslutte uddannelsen efter disse tidligere regler, såfremt den enkelte institutions forhold tillader det.

Studerende, der har gennemført et eller flere moduler efter en tidligere studieordning, kan afslutte uddannelsen efter reglerne i denne studieordning.

Institutionerne kan i forbindelse hermed udbyde særlige forløb på mindre end 5 ECTS-point i tilknytning til den enkelte studerendes afgangsprojekt, således at det sikres, at det samlede studieforløb for den enkelte studerende udgør i alt mindst 60 ECTS-point.

# Retsgrundlag

Studieordningens retsgrundlag udgøres af:

1. Bekendtgørelse om diplomuddannelser
2. Bekendtgørelse af lov om erhvervsrettet grund- og videregående uddannelse for voksne
3. Bekendtgørelse af lov om åben uddannelse (erhvervsrettet voksenuddannelse) m.v.
4. Bekendtgørelse om prøver og eksamen i erhvervsrettede uddannelser
5. Bekendtgørelse om karakterskala og anden bedømmelse
6. Bekendtgørelse om fleksible forløb inden for videregående uddannelse for voksne

Retsgrundlaget kan læses på adressen [www.retsinfo.dk](http://www.retsinfo.dk)

# Obligatoriske moduler (Ob)

## 16.1 Modul Ob1: ****Børn og unges kultur****

10 ECTS-point – Intern prøve

**Formål**

Det er modulets formål, at den studerende på et teoretisk og kunstnerisk praktisk grundlag introduceres til forståelser af børn og unges kultur som præmis for udvikling af egen formidling af kunst og kultur

**Mål for læringsudbytte**

|  |  |
| --- | --- |
| **Kompetencemål**  Det er målet, at den studerende gennem integration af praksiserfaring og udviklingsorientering opnår kompetencer til at   * formidle et praksisbaseret og teoretisk reflekteret indblik i børns og unges kultur med henblik på udvikling af kunst- og kulturformidling | |
| **For at opnå disse kompetencer skal den studerende have viden og færdigheder** | |
| **Viden**   * **Teori om børns og unges kultur samt barndoms- og ungdomsbegreberne i et historisk perspektiv** * **Teori om børnekulturforskning historisk og aktuelt, herunder sondringen mellem kultur for, med og af børn** * **Kulturformidling med afsæt i børns og unges kultur , herunder kendskab til konkrete projekter** | **Færdigheder**   * **Kan analysere kunst- og kulturformidlingspraksis ved hjælp af begreber fra børnekultur- og ungdomskulturforskningen** * **Kan reflektere over forholdet mellem kultur for, med og af børn og unge** * **Kan anvende elementære udtryksformer fra børns og unges kultur eller eget kunstnerisk-kulturelt repertoire** |

## 

## 16.2 Modul Ob 2: Formidling af kunst og kultur

10 ECTS-point – Ekstern prøve

**Formål**

Det er modulets formål at den studerende gennem praktiske og teoretiske indsigter, arbejder med formidling af kunst og kultur i aktuel og relevant politiske kontekst, og at den studerende udvikler rammesætning og metodegreb til en tidssvarende kunst- og kulturformidlingspraksis.

**Mål for læringsudbytte**

|  |  |
| --- | --- |
| **Kompetencemål**  Det er målet, at den studerende gennem integration af praksiserfaring og udviklingsorientering opnår kompetencer til at   * udvikle egen kunst- og kulturformidling inden for én eller flere praksisrelaterede kunstneriske / kulturelle felter | |
| **For at opnå disse kompetencer skal den studerende have viden og færdigheder** | |
| **Viden**   * Kunst og kulturbegreber * Teorier og metoder til formidling af kunst og kultur * Relevante formidlingsmæssige greb historisk og aktuelt * **Det kulturpolitiske og praktiske formidlingsfelt, der beskæftiger sig med børnekultur og ungekultur, herunder et kendskab til konkrete projekter** | **Færdigheder**   * Kan vurdere, begrunde og anvende empiri og teori om formidling til børn og unge * Kan anvende elementære formidlingsmæssige greb som formidler af kunst og kultur for børn og unge |

## 16.3 Modul Ob 3: Undersøgelse af formidlingspraksis

5 ECTS-point – Intern prøve

**Formål**

Det er formålet at det studerende på et teoretisk reflekteret grundlag får indblik i relevant undersøgelsespraksis- og metode i det kunst- og kulturformidlingsfaglige felt, med henblik på at kunne gennemføre og formidle egne metodiske og teoretiske konsistente undersøgelser i praksis.

**Mål for læringsudbytte**

|  |  |
| --- | --- |
| **Kompetencemål**  Det er målet, at den studerende gennem integration af praksiserfaring og udviklingsorientering opnår kompetencer til at   * udvikle og tilrettelægge undersøgelsesdesign og begrunde metodevalg * anvende relevante undersøgelsesmetoder i analyse, vurdering og præsentation af egen eller andres kunst- og kulturformidlingspraksis | |
| **For at opnå disse kompetencer skal den studerende have viden og færdigheder** | |
| **Viden**   * Forståelse af forskellige tilgange og metoder til undersøgelse af formidlingspraksis * Viden om forskellige videnskabsgrene der beskræftiger sig med kunst, kultur og formidling | **Færdigheder**   * Kan identificere forholdet mellem en undersøgelses intention, genstand og metode og undersøgelsens anvendelsesmuligheder * Kan redegøre for muligheder og begrænsninger i forskellige undersøgelsesmetoder * Kan analysere og vurdere egne og andres undersøgelsesresultater |

# Fælles valgfrie moduler (Vf)

## 17.1 Skabende processer med børn og unge

10 ECTS-point – Ekstern prøve

**Formål**

Det er formålet at den studerende får indblik i og erfaring med skabende processer med børn og unge, på et kunstnerisk praktisk og formidlingsteoretisk grundlag.

**Mål for læringsudbytte**

|  |  |
| --- | --- |
| **Kompetencemål**  Det er målet, at den studerende gennem integration af praksiserfaring og udviklingsorientering opnår kompetencer til at   * udvikle skabende processer som formidlingspraksis | |
| **For at opnå disse kompetencer skal den studerende have viden og færdigheder** | |
| **Viden**   * Indsigt i teorier om skabende processer * Viden om børn og unges deltagelse i og udbytte af kunstnerisk skabende arbejde | **Færdigheder**   * Kan tilrettelægge, igangsætte, styre og motivere en skabende proces med børn og unge * Kan anvende skabende processer som formidlingsmetode af kunst og kultur for børn og unge |

## 17.2 Dialogbaseret formidling af kunst og kultur

10 ECTS-point – Intern prøve

**Formål**

Det er formålet at den studerende med praktisk og teoretisk indblik i dialogbaseret formidling af kunst og kultur, udvikler egen dialogisk praksis og kan håndtere implikationer i indhold og tilrettelæggelse af kunst- og kulturformdling.

**Mål for læringsudbytte**

|  |  |
| --- | --- |
| **Kompetencemål**  Det er målet, at den studerende gennem integration af praksiserfaring og udviklingsorientering opnår kompetencer til at   * udvikle og skabe en dialogbaseret kunst- og kulturformidling for og med børn og unge | |
| **For at opnå disse kompetencer skal den studerende have viden og færdigheder** | |
| **Viden**   * Indsigt i forskellige teorier og metoder om dialogbaseret kunst- og kulturformidling med børn og unge | **Færdigheder**   * Kan analysere og vurdere egne og andres dialogbaserede formidling * Kan anvende og refelktere over relevante metoder til dialogbaseret formidling af kunst og kultur. * Kan reflektere over egen og andres dialogisk formidling af kunst og kultur for børn og unge. |

# Uddannelsesretninger og retningsspecifikke moduler (Rs)

## 18.1 Arkitektur og designprocesser

**Formål**

Det er uddannelsesretningens formål, at de studerende specialiserer sig i metoder og forståelser inden for arkitektur og design således, at de derigennem kan udvikle viden, færdigheder og kompetencer til at mestre en skabende, kunstnerisk baseret og teoretisk reflekteret kulturformidlerpraksis.

**Mål for læringsudbytte**

|  |  |
| --- | --- |
| **Kompetencemål**  Det er målet, at den studerende gennem integration af praksiserfaring og udviklingsorientering opnår kompetencer til at   * tilrettelægge, igangsætte, facilitere og evaluere arkitektur- og designprocesser med børn og unge * indgå i fagligt og tværfagligt samarbejde og håndtere komplekse formidlingsprocesser med børn og unge * reflektere over egen praksis og identificere, evaluere og videreudvikle egen formidling og arbejdsmetode | |
| **For at opnå disse kompetencer skal den studerende have viden og færdigheder** | |
| **Viden**   * Kunstnerisk baseret viden om praksis og metoder inden for arkitektur og design * Forskningsbaseret viden om teori inden for arkitektur og design * Sammenhæng mellem formidlingsmæssig praksis og relevant teori | **Færdigheder**   * Kan anvende kunstneriske og teoretiske metoder, redskaber og udtryksformer, der knytter sig til formidling af arkitektur og design med børn og unge * Kan begrunde og udvælge relevante modeller for formidlingsprocesser inden for arkitektur og designfeltet * Kan vurdere kunstneriske og læringsmæssige potentialer og udfordringer i anvendelsen af arkitektur- og designprocesser med børn og unge * Kan kommunikere og formidle metoder og valg indenfor arkitektur og design til samarbejdspartnere |

### 18.1.1 Arkitektur og design med børn og unge

10 ECTS-point – Ekstern prøve

**Læringsmål**

Den studerende

* Kan tilrettelægge, igangsætte, styre og motivere konceptuelle design- og arkitekturprocesser med børn og unge
* Kan benytte modulets viden, færdigheder og kompetencer udviklingsorienteret, set i relation til de skabende processer som formidlingspraksis indeholder
* Kan anvende arkitektur og designprocesser som engagerende formidlingsmetode til børn og unge
* Kan anvende arkitektur og designprocesser som metode til formidling af andre tilknyttede områder og fag (f.eks. matematik, historie, kulturhistorie o.a.)
* Har teoretisk viden om design, arkitektur og æstetik
* Har teoretisk viden om kreative, innovative og æstetiske processer i det faglige felt
* Har forståelse fra praksis om børn og unges deltagelse i arkitektur- og designprocesser

### Digitale arkitektur- og designprocesser med børn og unge

10 ECTS-point – Intern prøve

**Læringsmål**

Den studerende

* Kan tilrettelægge, igangsætte, styre og motivere digitale design- og arkitektur-processer med børn og unge, og gennemføre en mindre medieproduktion
* Kan på analytisk grundlag analysere og håndtere komplekse, udviklingsorienterede formidlingssituationer inden for digitale arkitektur- og designprocesser med børn og unge
* Kan anvende digitale formgivningsprogrammer og digitale billed- og layoutprogrammer
* Kan gennemføre den konceptuelle del af en digital arkitektur- og designproces
* Har viden om samtidens æstetiske digitale formsprog
* Har forståelse for børns og unges brug af sociale medier samt vurdering af digitale medieudtryk i relation til målgruppen

## 18.2 Film og medieproduktion

**Formål**

Uddannelsesretningens formål er at give den studerende viden, færdigheder og kompetencer til at initiere, gennemføre og evaluere film- og medieproduktion som skabende kunstnerisk proces med børn og unge, og dermed styrke børn og unges digitale, film- og mediefaglige udtryksmuligheder og kunstnerisk skabende kompetencer.

**Mål for læringsudbytte**

|  |  |
| --- | --- |
| **Kompetencemål**  Det er målet, at den studerende gennem integration af praksiserfaring og udviklingsorientering opnår kompetencer til at   * tilrettelægge, igangsætte, styre og evaluere filmproduktion og digital produktion for, med og af børn og unge * analysere og reflektere over mediers formidlingsmæssige sammenhæng og aspekter heraf, i forskellige sammenhænge på Internettet, tv, mobile enheder og i den fysiske virkelighed | |
| **For at opnå disse kompetencer skal den studerende have viden og færdigheder** | |
| **Viden**   * Teorier om børn og unges brug af medier - som brugere og producenter * Teorier om digitale mediers kernefagligheder * Teorier om kreative læreprocesser * Teorier om mediebåret formidling af kunst og kultur | **Færdigheder**   * Kan realisere og anvende metoder og værktøjer inden for professionel film- og medieproduktion * Kan anvende digitalteknologier som udtryksmiddel: lyd- og billedproduktion, universdesign * Kan redigere billeder og lyd * Kan anvende Cross – media * Kan skabe rammer for film- og mediekunstneriske processer |

### 18.2.1 Brugerdreven filmproduktion

10 ECTS-point – Ekstern prøve

**Læringsmål**

Den studerende

* Kan tilrettelægge, igangsætte, styre og motivere filmproduktion med børn og unge samt coache børn og unges filmproduktion
* Kan anvende filmmediet som formidlingsmetode i forhold til film- og medieprocesser for børn og unge
* Kan gennemføre en mindre filmproduktion fra idé til resultat
* Kan anvende filmproduktion som formidlingsmetode for og med børn og unge til formidling af andre kunstarter, fag o.a.
* Har praksisforståelse af filmproduktionens kernefagligheder
* Har viden om teorier om film og æstetik
* Har viden om børn og unges deltagelse i og udbytte af skabelse af film og medier

### 18.2.2 Animation

10 ECTS-point – Intern prøve

**Læringsmål**

Den studerende

* Kan på fagligt etisk grundlag igangsætte, motivere og håndtere animationsproduktion som formidlingsproces med børn og unge
* Kan anvende animation til formidling
* Kan arbejde udviklingsorienteret og skabende i formidlingspraksis
* Kan gennemføre en animationsproduktion med børn og unge som skabende
* Har viden om teorier om animation
* Har viden om teori om filmsprog og teknikker inden for animation
* Har viden om børn og unges deltagelse i og udbytte af arbejdet med animation og skabende processer

## 18.3 Iscenesættelse og performative processer

**Formål**

Det er uddannelsesretningens formål, at de studerende specialiserer sig i performative kunstneriske metoder og procesforståelser og herigennem udvikler kompetencer til at mestre en kunst- og kulturformidlerpraksis, der er baseret på en kunstnerisk skabende og teoretisk reflekteret tilgang til børn og unge.

**Mål for læringsudbytte**

|  |  |
| --- | --- |
| **Kompetencemål**  Det er målet, at den studerende gennem integration af praksiserfaring og udviklingsorientering opnår kompetencer til at   * udvikle, analysere og reflektere over egen formidlingspraksis og dens udviklingspotentiale i forhold til børn og unge * initiere, udvikle og gennemføre performative kunstneriske processer med børn og unge * indgå i tværfaglige og tværkunstneriske formidlingsprocesser | |
| **For at opnå disse kompetencer skal den studerende have viden og færdigheder** | |
| **Viden**   * Udviklingsmetoder og anvendte teorier inden for performative handlinger og processer * Performance- og kunstteorier og deres forbindelser til formidlingspraksis * Teori og metode inden for iscenesættelse og komposition | **Færdigheder**   * Kan anvende kunstneriske og videnskabelige metoder, redskaber og udtryksmidler i udviklingen af formidlingspraksisser * Kan udvælge og vurdere kunstneriske og læringsstrategiske potentialer i performative skabende processer med børn og unge * Kan anvende og formidle forskellige former for performative udviklingsmetoder og procesforståelser i det skabende arbejde med børn og unge |

### 18.3.1 Iscenesættelse og performative processer

10 ECTS-point – Ekstern prøve

**Læringsmål**

Den studerende

* Kan iscenesætte og håndtere performative processer fra igangsættelse til performance og dermed skabe forskellige engagerende, kunstnerisk skabende deltagelsesrum for børn og unge
* Kan anvende iscenesættelsens virkemidler og metoder i forskellige formidlings- og skabelsesprocesser for, med og af børn
* Kan i praksis rammesætte et reflekteret mulighedsrum og dermed tilrettelægge, igangsætte og motivere børn og unges deltagelse i performative processer
* Kan reflektere over eget og andres arbejde med iscenesættelse som proces, læringsrum og kompetencefelt
* Har viden om teori om iscenesættelsens virkemidler
* Har viden om konceptudvikling, performativ materialehåndtering og komposition i iscenesættelse

### 18.3.2 Digital komposition

10 ECTS-point – Intern prøve

**Læringsmål**

Den studerende

* Kan tilrettelægge, igangsætte, styre og motivere digitale musikalske kompositionsprocesser, og dermed skabe engagerende deltagelsesrum og – modi for børn og unge
* Kan anvende digital musik, nye medier samt lyd og bevægelse som formidlingsmetode i formidlingsprocesser for med og af børn og unge.
* Kan anvende digital musik som formidlingsmetode i andre fag og områder
* Har kunstnerisk baseret og teoretisk viden om digital lyd, musik og nye medier

# Bilag 1:Prøveallonge

**Eksamensbestemmelser for diplomuddannelserne på det pædagogiske område:**

Prøveformer, bedømmelsesformer og bedømmelsesgrundlag til gældende studieordninger:

Diplomuddannelsen i Pædagogik,

Diplomuddannelsen i Erhvervspædagogik,

Diplomuddannelsen i Formidling af kunst og kultur for børn og unge.

I henhold til gældende prøvebekendtgørelse, bekendtgørelse om diplomuddannelser samt de tre studieordninger for diplomuddannelserne på det pædagogiske område har udbyderne af diplomuddannelserne fastsat nedenstående prøvebestemmelser.

**1. GENERELLE BESTEMMELSER**

A) Uddannelsens prøver

B) Bedømmelse

C) Opfyldelse af deltagelsespligt samt aflevering af opgaver og projekter

D) Tilmelding til prøver herunder syge- og omprøve

**2. PRØVEFORMER**

E) Prøveformer, herunder formkrav til besvarelse

**3. SÆRLIGE FORHOLD**

F) Anvendelse af hjælpemidler

G) Det anvendte sprog ved prøven

H) Særlige prøvevilkår

I) Brug af egne og andres arbejder

J) Disciplinære foranstaltninger ved eksamenssnyd og forstyrrende adfærd

ved eksamen

K) Bedømmelsen af den studerendes formulerings- og staveevne

L) Klage og anke

§§ i nedenstående tekst henviser til bestemmelserne i [prøvebekendtgørelsen](https://www.retsinformation.dk/Forms/R0710.aspx?id=160839)

## GENERELLE BESTEMMELSER

***A) Uddannelsens prøver jf. § 2, stk. 2.***

**Prøveformen**

Prøveformen kan være skriftlig prøve, mundtlig prøve eller kombinationsprøve. Den enkelte uddannelsesinstitution fastsætter i sin studievejledning, hvilken af de tre prøveformer der anvendes for det enkelte modul, med mindre modulets prøveform er anført i studieordningen.

**Karakterskala**

Alle prøver bedømmes med en karakter i henhold til 7-trins-skalaen.

Karakteren gives ved mundtlige prøver normalt umiddelbart efter eksaminationen; ved skriftlige prøver på et af uddannelsesinstitutionen fastsat og udmeldt tidspunkt.

**Individuel prøve eller gruppeprøve**

Den studerende kan vælge at gå til individuel prøve eller gruppeprøve, med mindre der er fastsat andet under modulet i studieordningen. Såfremt der ønskes gruppeprøve, skal de studerende meddele dette på et af institutionen fastlagt tidspunkt.

*Individuel skriftlig prøve*

En individuel skriftlig opgave udarbejdes alene af den studerende.

*Skriftlig gruppeprøve*

En skriftlig opgave til gruppeprøve kan udarbejdes af 2 eller 3 studerende.

Ved aflevering i gruppe er indledning, problemformulering og konklusion fælles for gruppen.

Ved den øvrige tekst angives det, hvem der har udarbejdet hvilke dele.

*Individuel mundtlig prøve*

Studerende, der går til mundtlig prøve individuelt, udarbejder alene oplæg og produkter til prøven. Mundtlige prøver former sig som en samtale mellem eksaminand og eksaminator, hvori censor kan deltage. Normalt fordeles tid til fremlæggelse, eksamination og votering i forholdet 1:2:1.

*Mundtlig gruppeprøve*

Studerende, der går til mundtlig prøve i gruppe på 2 eller 3 studerende, udarbejder eventuelle oplæg til prøven og går til prøve sammen. Mundtlige prøver former sig som en samtale mellem eksaminander og eksaminator, hvori censor kan deltage. Normalt fordeles tid til fremlæggelse, eksamination og votering i forholdet 1:2:1.

**Individuel bedømmelse**

Bedømmelsen er altid individuel, uanset om der er tale om individuel prøve eller gruppeprøve. Det betyder, at den enkeltes præstation altid skal kunne identificeres i produkter, såfremt de indgår i bedømmelsen.

**Formalia ved skriftlig fremstilling**

Ved en side forstås formatet A4 med 2.400 typeenheder i gennemsnit pr. side, inklusiv

mellemrum. Forside, indholdsfortegnelse, bilagsliste og litteraturlister ved skriftlige produkter indgår ikke i det maksimale sidetal. Bilag kan ikke forventes læst af bedømmerne.

**Placering af prøverne i uddannelsesforløbet**

Modulprøverne afslutter modulet.

***B) Bedømmelse, jf. § 33***

Prøver bedømmes internt eller eksternt, jf. Studieordningen kapitel 9.

Det fremgår af studieordningen for det enkelte modul, om det bedømmes internt eller

eksternt. Ved interne prøver foretages bedømmelsen af en eller flere undervisere udpeget af

institutionen. Ved eksterne prøver foretages bedømmelsen af eksaminator og af en eller flere censorer, der er beskikket af Uddannelsesministeriet.

***C) Opfyldelse af deltagelsespligt samt aflevering af opgaver/projekter, jf. § 5***

Der er ikke deltagelsespligt til undervisningen.

Det er den studerendes ansvar at opfylde de læringsmål, som er fastsat for modulet.

Bedømmelsen ved prøven vurderer graden af målopfyldelse.

***D)Tilmelding til prøver herunder syge- og omprøve, jf.§§ 5-8***

**Tilmelding til prøve**

Den studerende har samtidigt med sin tilmelding til uddannelsen indstillet sig til prøve.

Uddannelsesinstitutionen meddeler eksaminanden tid og sted for prøvens afholdelse.   
Framelding til prøven er ikke mulig. Hvis den studerende undlader at aflevere opgave eller udebliver fra prøven, tæller det som en prøvegang.

**Omprøve og sygeprøve**

Består den studerende ikke prøven, tilbydes omprøve, som normalt ligger sammen med de næste ordinære prøver eller i umiddelbar forlængelse af semestret. Den studerende kan gå

til omprøve 2 gange.

Ved forfald på grund af dokumenteret sygdom og barsel tilbydes den studerende sygeprøve eller omprøve, som normalt ligger sammen med de næste ordinære prøver eller i umiddelbar forlængelse af semestret.

## PRØVEFORMER

***E) Prøveformer, herunder formkrav til besvarelse, jf. § 10***

**Skriftlige prøver**Ved skriftlige prøver bedømmes udelukkende det skriftlige produkt.

Skriftlig prøve kan være individuel eller i gruppe på op til 3 studerende.

Opgavens omfang afhænger af, om modulet er på 10 ECTS eller 5 ECTS.

**1. Skriftligt undersøgelsesdesign**

Et undersøgelsesdesign kan karakteriseres ved systematisk og begrundet udvælgelse af

undersøgelsesmetoder på grundlag af metodisk teori. Der skal indgå metodologiske

overvejelser og begrundelser. Designet skal tage udgangspunkt i et praksisfelt og peger frem mod afgangsprojektet eller et selvstændigt udviklingsprojekt.

Bedømmelsen er individuel.

*5 ECTS Omfang af undersøgelsesdesign 10 ECTS Omfang af undersøgelsesdesign*

max 6 sider for 1 studerende max 12 sider for 1 studerende

max 8 sider for 2 studerende max 16 sider for 2 studerende

max 10 sider for 3 studerende max 20 sider for 3 studerende

**2. Skriftlig opgave**

En skriftlig opgave er en sammenhængende tekst, der udarbejdes på grundlag af en selvvalgt problemformulering. Opgaven skal vise den studerendes evner til anvendelse af begreber og teorier med henblik på ny viden, færdigheder og kompetencer. Analyse af centrale og

eksemplariske praksisrelaterede situationer, som kan belyse relevante teoretiske og metodiske overvejelser.

Bedømmelsen er individuel.

*5 ECTS Omfang af skriftlig opgave 10 ECTS Omfang af skriftlig opgave*

max 6 sider for 1 studerende max 12 sider for 1 studerende

max 8 sider for 2 studerende max 16 sider for 2 studerende

max 10 sider for 3 studerende max 20 sider for 3 studerende

**3. Skriftlig case**

En case er en beskrivelse af et problem, som har særlig interesse eller opmærksomhed, og som afspejler en relevant situation fra praksis.

Centralt er beskrivelsen af problemet og den kontekst, som casen foregår i. Casen må gerne

bygge på systematiske observationer og undersøgelser. Det er væsentligt, at emnet er fagligt og professionelt relevant.

Den studerende udarbejder i forhold til sin case en skriftlig opgave. I den skriftlige opgave

danner casen afsæt for formuleringen af en problemstilling, som analyseres ved hjælp af

relevante teorier og med inddragelse af aktuelle undersøgelser. Opgaven munder ud i mulige forslag til ændringer af praksis.

Bedømmelsen er individuel.

*5 ECTS Omfang af skriftlig case 10 ECTS Omfang af skriftlig case*

max 6 sider for 1 studerende max 12 sider for 1 studerende

max 8 sider for 2 studerende max 16 sider for 2 studerende

max 10 sider for 3 studerende max 20 sider for 3 studerende

**4. Portfolio**

En portfolio er en systematisk og målrettet udvælgelse af skriftlige refleksioner over et eller flere udvalgte faglige temaer, som er blevet præsenteret i undervisningen, samt refleksioner over egen læreproces. I løbet af modulet udarbejder den studerende en port folio. Til prøven udarbejdes en sammenfatning af denne portfolio.

Bedømmelsen er individuel.

*5 ECTS Omfang af sammenfatning 10 ECTS Omfang af sammenfatning*

max 6 sider for 1 studerende max 12 sider for 1 studerende

max 8 sider for 2 studerende max 16 sider for 2 studerende

max 10 sider for 3 studerende max 20 sider for 3 studerende

**Mundtlige prøver**

En mundtlig prøve er en prøve, hvor kun den mundtlige besvarelse bedømmes.  
Mundtlig prøve kan være individuel eller i gruppe på op til 3 studerende.

**5. Mundtlig prøve på grundlag af synopsis**

En synopsis er en begrundet disposition på max. 1 side, der ved hjælp af stikord indkredser det teoretiske grundlag.

Synopsis indgår ikke i bedømmelsen.

*Prøvetid*

1 studerende 30 min inkl. votering

2 studerende 45 min inkl. votering

3 studerende 60 min inkl. votering

**Kombinationsprøver**

En kombinationsprøve defineres som en mundtlig prøve kombineret med et produkt, som  
indgår i bedømmelsen. Produktet kan udarbejdes af en studerende eller af en gruppe på 2 eller 3 studerende. Bedømmelsen er individuel.

**Individualiseringskrav**

Ved skriftlige produkter, som tæller med i kombinationsprøvens bedømmelse, gælder at indledning, problemformulering og konklusion er fælles for gruppen. Ved den øvrige tekst angives det, hvem der har udarbejdet hvilke dele. Se nærmere under den enkelte kombinationsprøve neden for.

**6. Mundtlig prøve kombineret med skriftligt oplæg**

Et skriftligt oplæg er en sammenhængende tekst, der uddyber den valgte problemstilling og danner baggrund for den mundtlige prøve.

Den studerende udarbejder oplægget på grundlag af en selvvalgt problemformulering. Ved gruppefremstillet oplæg gælder at indledning, problemformulering og konklusion er fælles for gruppen. Ved den øvrige tekst angives det, hvem der har udarbejdet hvilke dele.

Oplæg og mundtlig præstation indgår samlet i bedømmelsen.

*5 ECTS Omfang af skriftligt oplæg 10 ECTS Omfang af skriftligt oplæg*

Max 3 sider for 1 studerende max 6 sider for 1 studerende

max 4 sider for 2 studerende max 8 sider for 2 studerende

max 5 sider for 3 studerende max 10 sider for 3 studerende

*Prøvetid*

1 studerende 30 min inkl. votering

2 studerende 45 min inkl. votering

3 studerende 60 min inkl. votering

**7. Mundtlig prøve kombineret med skriftlig case**

En case er en beskrivelse af et problem, som har særlig interesse eller opmærksomhed, og som afspejler en relevant situation fra praksis.

Central er beskrivelsen af problemet og den kontekst, som casen foregår i. Casen må gerne

bygge på systematiske observationer og undersøgelser. Det er væsentligt, at emnet er fagligt og professionelt relevant.

Ved den mundtlige prøve kommenterer og uddyber den studerende sin case og viser gennem anvendelse af relevante teorier og undersøgelser sin evne til at analysere praksis.   
Der perspektiveres i forhold til handlemuligheder i praksis.

Case og mundtlig præstation indgår samlet i bedømmelsen.

Ved gruppefremstillet case gælder at indledning, (evt. problemformulering) og konklusion er fælles for gruppen. Ved den øvrige tekst angives det, hvem der har udarbejdet hvilke dele.

*5 ECTS Omfang af case 10 ECTS Omfang af case*

max 3 sider for 1 studerende max 6 sider for 1 studerende

max 4 sider for 2 studerende max 8 sider for 2 studerende

max 5 sider for 3 studerende max 10 sider for 3 studerende

*Prøvetid*

1 studerende 30 min inkl. votering

2 studerende 45 min inkl. votering

3 studerende 60 min inkl. votering

**8. Mundtlig prøve kombineret med praktisk produkt og synopsis**

Et praktisk produkt defineres som fx en opførelse, en udstilling, en praktisk øvelse, et digitalt produkt, el. lign.

En synopsis er en begrundet disposition, der ved hjælp af stikord indkredser det teoretiske grundlag for det praktiske produkt (max 1 side), der afleveres sammen med en litteraturliste (max 1 side).

Den studerende udarbejder et praktisk produkt og en synopsis som grundlag for prøven.

Praktisk produkt og mundtlig præstation indgår samlet i bedømmelsen.

Synopsis indgår ikke i bedømmelsen.

*Prøvetid*

1 studerende 30 min inkl. votering

2 studerende 45 min inkl. votering

3 studerende 60 min inkl. votering

**9. Mundtlig prøve kombineret med portfolio**

En portfolio er en systematisk og målbevidst udvælgelse af skriftlige refleksioner over

udvalgte faglige temaer, som er blevet præsenteret i undervisningen, samt refleksioner over egen læreproces.

Sammenfatning af portfolio og mundtlig præstation indgår samlet i bedømmelsen.

*5 ECTS Omfang af sammenfatning 10 ECTS Omfang af sammenfatning*

max 3 sider for 1 studerende max 6 sider for 1 studerende

max 4 sider for 2 studerende max 8 sider for 2 studerende

max 5 sider for 3 studerende max 10 sider for 3 studerende

*Prøvetid*

1 studerende 30 min inkl. votering

2 studerende 45 min inkl. votering

3 studerende 60 min inkl. Votering

**10. Mundtlig prøve kombineret med skriftlig opgave**

En skriftlig opgave er en sammenhængende tekst, der udarbejdes på grundlag af en selvvalgt problemformulering. Den studerende udarbejder en skriftlig opgave som grundlag for prøven. Ved gruppefremstillet opgave gælder at indledning, problemformulering og konklusion er fælles for gruppen. Ved den øvrige tekst angives det, hvem der har udarbejdet hvilke dele.

Skriftlig opgave og mundtlig præstation indgår samlet i bedømmelsen.

*5 ECTS Omfang af skriftlig opgave 10 ECTS Omfang af skriftlig opgave*

max 6 sider for 1 studerende max 12 sider for 1 studerende

max 8 sider for 2 studerende max 16 sider for 2 studerende

max 10 sider for 3 studerende max 20 sider for 3 studerende

*Prøvetid*

1 studerende 30 min inkl. votering

2 studerende 45 min inkl. votering

3 studerende 60 min inkl. votering

**11. Mundtlig prøve kombineret med skriftligt oplæg, præsenteret ved videosekvenser, PowerPoint-præsentation mv.**

Den studerende udarbejder et skriftligt oplæg og et digitalt produkt (video, PowerPoint, blog eller lignende), der skal rumme centrale og eksemplariske situationer, som kan illustrere relevante, teoretiske og metodiske overvejelser.   
Det skriftlige oplæg, der uddyber den valgte problemstilling, fremsendes til censor, mens det digitale produkt medbringes ved prøven og anvendes til fremlæggelse og analyse af stoffet ved den mundtlige prøve. Ved gruppefremstillet oplæg gælder at indledning, problemformulering og konklusion er fælles for gruppen. Ved den øvrige tekst angives det, hvem der har udarbejdet hvilke dele.

Skriftligt oplæg og mundtlig præstation indgår samlet i bedømmelsen.

Det digitale produkt indgår ikke i bedømmelsen.

*5 ECTS Omfang af skriftligt oplæg 10 ECTS Omfang af skriftligt oplæg*

Max 3 sider for 1 studerende max 6 sider for 1 studerende

max 4 sider for 2 studerende max 8 sider for 2 studerende

max 5 sider for 3 studerende max 10 sider for 3 studerende

*Prøvetid*

1 studerende 30 min inkl. votering

2 studerende 45 min inkl. votering

3 studerende 60 min inkl. Votering

**12.** **Afgangsprojektet: Mundtlig prøve kombineret med stor skriftlig opgave**

Afgangsprojektet udarbejdes på grundlag af et selvvalgt og af institutionen godkendt emne.

Se studieordningens kapitel 7.

I forbindelse med udfærdigelsen af afgangsprojektopgaven skal den studerende dokumentere at beherske disponering af stoffet, argumentation, opstilling af litteraturliste, håndtering af citater og – kildehenvisninger.

Den studerende skal kunne foretage empiriske undersøgelser af pædagogisk praksis i forhold til og afhængig af afgangsprojektets problemstilling. Empirien kan være selvfremstillet, den kan være indsamlet ud fra foreliggende data, som fx dokumenter, og den kan være empiri, der foreligger i tilgængelige empiriske undersøgelser.

Skriftligt afgangsprojekt og mundtlig præstation indgår samlet i bedømmelsen.

Bedømmelsen er individuel med ekstern bedømmelse.

*15 ECTS Omfang af afgangsprojektet*

max 25 sider for 1 studerende

max 32 sider for 2 studerende

max 40 sider for 3 studerende

*Prøvetid*

1 studerende 45 min inkl. votering

2 studerende 70 min inkl. votering

3 studerende 90 min inkl. votering

## SÆRLIGE FORHOLD

***F) Anvendelse af hjælpemidler, jf. § 15***

Anvendelse af hjælpemidler, herunder elektroniske, er tilladte i forbindelse med udarbejdelse af bedømmelsesgrundlag og fremlæggelse til mundtlig prøve. Eksaminanden er selv ansvarlig for, at hjælpemidlerne er til stede, og at de virker. Institutionen kan af kapacitetsmæssige hensyn fastsætte begrænsning i adgangen til at anvende elektroniske hjælpemidler.

***G) Det anvendte sprog ved prøven, jf. § 17***

Prøverne aflægges normalt på dansk, medmindre undervisningen på modulet har været meddelt på et fremmedsprog, eller at væsentlige formål giver grundlag for dispensation.

I uddannelser, der udbydes på dansk, aflægges prøverne på dansk, medmindre det er en del af den enkelte prøves formål at dokumentere færdigheder i fremmedsprog.

Prøverne kan aflægges på svensk eller norsk i stedet for dansk, medmindre prøvens formål

er at dokumentere eksaminandens færdigheder i dansk.

I uddannelser, der udbydes på engelsk eller et andet fremmedsprog, aflægges prøverne på

dette sprog, medmindre det er en del af den enkelte prøves formål at dokumentere eksaminandens færdigheder i et andet sprog.

Uddannelsesinstitutionen kan desuden, hvor forholdene gør det muligt, tillade en eksaminand, der ønsker det, at aflægge en prøve på et fremmedsprog, medmindre prøvens formål er at dokumentere eksaminandens færdigheder i dansk.

***H) Særlige prøvevilkår, jf. § 18***

Uddannelsesinstitutionen tilbyder særlige prøvevilkår til eksaminander med fysisk eller psykisk funktionsnedsættelse, til eksaminander med tilsvarende vanskeligheder samt til eksaminander med et andet modersmål end dansk, når institutionen vurderer, at dette er nødvendigt for at ligestille disse eksaminander med andre i prøvesituationen. Det er en forudsætning, at der med tilbuddet ikke sker en ændring af prøvens niveau.

***I) Brug af egne og andres arbejder, jf. § 19***

En eksaminand skal ved aflevering af en skriftlig besvarelse med sin underskrift bekræfte, at besvarelsen er udfærdiget uden uretmæssig hjælp.

En eksaminand bortvises fra prøven, hvis institutionen får bekræftet formodning om, at en eksaminand ikke overholder reglerne for retmæssig eksamensadfærd, herunder får eller giver uretmæssig hjælp, udgiver en andens arbejde for sit eget, anvender eget tidligere bedømt   
arbejde uden henvisning eller udviser forstyrrende adfærd. I mindre alvorlige tilfælde giver uddannelsesinstitutionen først en advarsel.

En bortvisning medfører, at en eventuel karakter for den pågældende prøve bortfalder, og at eksaminanden har brugt en prøvegang.

Uddannelsesinstitutionen kan under skærpede omstændigheder beslutte, at eksaminanden skal bortvises fra institutionen i en kortere eller længere periode. I sådanne tilfælde gives en skriftlig advarsel om, at gentagelse kan medføre varig bortvisning.

***J) Disciplinære foranstaltninger i tilfælde af eksamenssnyd og forstyrrende adfærd ved eksamen, jf. § 19***

En prøve er begyndt, når uddelingen af opgaverne er begyndt, når forberedelsesmateriale

eller opgavetitel er udleveret til eksaminanden, eller når eksaminanden er blevet bekendt med prøvespørgsmålet eller lignende.

En eksaminand, der kommer for sent til en skriftlig prøve, kan kun deltage i prøven, hvis

institutionen anser det for udelukket, at den pågældende kan have modtaget nogen oplysninger om opgaven og finder, at forsinkelsen er rimeligt begrundet. Prøvetiden kan kun i usædvanlige tilfælde forlænges.

En eksaminand, der kommer for sent til en mundtlig prøve, kan få tilbud om at blive eksamineret på et senere tidspunkt, hvis institutionen finder, at forsinkelsen er rimeligt begrundet.

Bliver uddannelsesinstitutionen i forbindelse med en prøve opmærksom på fejl og mangler, der kan udbedres, træffer institutionen - eventuelt efter drøftelse med bedømmerne eller

opgavestillerne - afgørelse om, hvordan udbedringen skal ske. Ved væsentlige fejl og mangler tilbyder uddannelsesinstitutionen ombedømmelse eller omprøve. Tilbuddet gælder for alle de eksaminander, hvis prøve lider af samme fejl og mangler. Ved fejl og mangler af særlig grov karakter kan uddannelsesinstitutionen træffe afgørelse om at annullere allerede afholdt prøve og foranstalte en omprøve.

***K) Bedømmelse af den studerendes formulerings- og staveevne jf.§ 34, stk. 2***

Ved bedømmelsen af eksamenspræstationen i afgangsprojektet skal der lægges vægt på eksaminandens formulerings- og staveevne, hvis eksamenspræstationen er affattet på dansk.

Det kan påvirke karakterfastsættelsen med én karakter i såvel opad- som nedadgående

retning. Institutionen kan dispensere herfra for eksaminander, der dokumenterer en

relevant specifik funktionsnedsættelse (jf. § 18).

***L) Klage og anke, jf. kapitel 10***

**Klage**

Klager over forhold ved prøver indgives individuelt af eksaminanden og stiles til uddannelsesinstitutionen. Klagen skal være skriftlig og begrundet. Klagen indgives senest 2 uger efter, at bedømmelsen af prøven er bekendtgjort på sædvanlig måde. Uddannelsesinstitutionen kan   
dispensere fra fristen, hvis usædvanlige forhold begrunder det.

Til brug for klagesagen skal eksaminanden efter anmodning have udleveret en kopi af den stillede opgave og ved prøver med skriftlig besvarelse tillige kopi af egen opgavebesvarelse.

Eksaminanden kan fortsætte uddannelsen under klagesagens behandling med mindre andet er fastsat i bekendtgørelse eller i henhold til bekendtgørelse.

Klagen kan vedrøre

1. eksaminationsgrundlaget, herunder prøvespørgsmål, opgaver og lignende, samt dets forhold til uddannelsens mål og krav
2. prøveforløbet
3. bedømmelsen

Uddannelsesinstitutionen forelægger straks klagen for bedømmerne, der har en frist på   
normalt 2 uger til at afgive en udtalelse. Bedømmerne skal udtale sig om de faglige spørgsmål i klagen. Klageren skal have mulighed for at kommentere udtalelserne inden for en frist af normalt en uge. Uddannelsesinstitutionen afgør klagen på grundlag af bedømmernes faglige udtalelser og klagerens kommentarer til udtalelserne.

Afgørelsen, der skal være skriftlig og begrundet, kan være:

1. tilbud om ny bedømmelse (ombedømmelse), dog ikke ved mundtlige prøver
2. tilbud om ny prøve (omprøve)
3. at klageren ikke får medhold i anken og klagen dermed afvises

Kun når bedømmerne er enige om det, kan uddannelsesinstitutionens afgørelse gå ud på, at klagen afvises.

Uddannelsesinstitutionen skal straks give klageren og bedømmerne meddelelse om afgørelsen. Går afgørelsen ud på tilbud om ombedømmelse eller omprøve, skal klageren informeres om, at ombedømmelse eller omprøve kan resultere i en lavere karakter.

Accept af tilbud om ombedømmelse eller omprøve skal ske senest 2 uger efter meddelelse om, at afgørelsen er afgivet. Ombedømmelse eller omprøve skal finde sted snarest muligt.

Er bevis udstedt, skal uddannelsesinstitutionen inddrage beviset, indtil ny bedømmelse foreligger og eventuelt udstede et nyt bevis.

Til ombedømmelse og omprøve udpeges nye bedømmere. Ved ombedømmelse skal bedømmerne have forelagt sagens akter: Opgaven, besvarelsen, klagen, de oprindelige bedømmeres udtalelser med klagers bemærkninger hertil samt institutionens afgørelse.

Bedømmerne meddeler uddannelsesinstitutionen resultatet af ombedømmelse vedlagt en

skriftlig begrundelse.

Uddannelsesinstitutionen giver klageren meddelelse og begrundelsen for bedømmelsen.

Omprøve og ombedømmelse kan resultere i en lavere karakter.

**Anke af afgørelse**

Klageren kan indbringe uddannelsesinstitutionens afgørelse vedrørende faglige spørgsmål for et af institutionen nedsat ankenævn, der træffer afgørelse.   
Klageren indgiver anken til uddannelsesinstitutionen. Anken skal være skriftlig og begrundet.

Anken skal indgives senest 2 uger efter, at klageren er gjort bekendt med uddannelses-

institutionens afgørelse. Uddannelsesinstitutionen kan dispensere fra fristen, hvis usædvanlige forhold begrunder det.

Uddannelsesinstitutionen nedsætter i samarbejde med censorformandskabet et ankenævn hurtigst muligt efter indgivelse af en anke.

Der kan nedsættes permanente ankenævn. Nævnet består af to beskikkede censorer, en   
eksaminationsberettiget underviser og en studerende inden for fagområdet.

Ankenævnets virksomhed er omfattet af forvaltningsloven, herunder om inhabilitet og

tavshedspligt. Ankenævnet træffer afgørelse på grundlag af det materiale, som lå til grund

for institutionens afgørelse og eksaminandens begrundede anke.

Ankenævnets afgørelse, der skal være skriftlig og begrundet, kan være

1. tilbud om ombedømmelse ved nye bedømmere, dog ikke ved mundtlige prøver
2. tilbud om omprøve ved nye bedømmere
3. at klageren ikke får medhold i anken og klagen dermed afvises

Ankenævnets afgørelse meddeles uddannelsesinstitutionen snarest muligt; ved vintereksamen senest 2 måneder og ved sommereksamen senest 3 måneder efter, at anken er indgivet til   
institutionen.

Kan anken ikke behandles inden for denne frist, skal uddannelsesinstitutionen hurtigst muligt underrette klageren herom med angivelse af begrundelsen herfor og oplysning om, hvornår anken forventes færdigbehandlet.

Uddannelsesinstitutionen giver hurtigst muligt klageren meddelelse om og bedømmerne kopi af afgørelsen.

Går afgørelsen ud på tilbud om ombedømmelse eller omprøve, skal klageren informeres om, at ombedømmelse eller omprøve kan resultere i en lavere karakter.

Ankenævnets afgørelse kan ikke indbringes for anden administrativ myndighed.